Джекки Джойнер-Керси

Жаклин «Джекки» Джойнер-Керси (; 3 март 1962 ел — Америка Кушма Штатларының озынлыкка сикерүгә, җиде көрәш һәм спринтка махсуслашкан җиңел атлеты, 4 тапкыр олимпия, өч тапкыр дөнья чемпионы.

 Биографиясе 
Жаклин Джойнер 1962 елның 3 мартында Иллинойс штатының Ист-Сент-Луис шәһәрендә туган. Аңа исемне Жаклин (Джеки) Кеннеди хөрмәтенә кушканнар.

 Карьерасының башы 
Мәктәптә укыган чагында ук, 13 яшендә 5.10 метрга сикереп, Джекки җиңел атлетикада булган сәләтләрен күрсәтә. Ул шулай ук волейбол һәм баскетбол белән дә мавыга. 14 яшьлек чагында, Иллинойс штатында юниор чемпионы булуга ирешә. 1980 елда Джекки Лос-Анджелестагы Калифорния университетына укырга керә, шунда ук аның баскетбол һәм җиңел атлетика командалары өчен чыгыш ясый башлый. Шул ук елда ул әнисен югалта һәм үз өстенә гаилә башлыгы вазифасын ала. Университетта аның белән тренер Боб Керси шөгыльләнә, һәм ул талантлы спортчыга җиңел атлетика, гомумән, җиде көрәш белән шөгелләнергә тәкъдим итә.

Джекки Хельсинкида үтәчәк җиңел атлетика буенча дөнья чемпионатына сайлап алына (1983), ләкин анда уңышсыз чыгыш ясый. Җәрәхәт алуы аркасында, ярышның беренче көнендә ук җиде көрәш ярышыннан төшеп кала.

1984 елда беренче зур уңышка ирешә. Лос-Анджелестагы уеннарда, җиңүеннән ни бары биш очкога генә калышып, җиде көрәштә көмеш медаль яулый.

 Югары казанышлары 
1986-1992 елларда Джекки җиде көрәштә бөтенләй диярлек җиңелү белмәс спортчы була һәм бер үк вакытта озынлыкка сикерүдә дә уңышлы чыгыш ясый. 1986 елда ул беренче тапкыр хатын-кызларның җиде көрәшендә 7000 очко чиген үтә. 1986 елның 7 июлендә Мәскәүдә үткән Изге ихтыяр уеннарында 7 148 очко белән дөнья рекорды куя.

1988 елда Сеулдагы Олимпия уеннарында 7 291 очкосы дөнья рекорды белән беренчелекне бирми һәм биш көннән соң, озынлыкка сикерүдә (7.40) олимпия алтынын ала. 4 ел үткәч, ул үзенең җиде көрәштәге уңышын Барселона Олимпия уеннарында кабатлый һәм 7000 биеклекне үтеп, 7044 очко ота.

Джекки Джойнер соңгы тапкыр Олимпия уеннарында 1996 елда Атлантада катнаша. Ул озынлыкка сикерүдә бронза медаль яулый, әммә яралары үзен сиздерү аркасында, җиде көрәш программасын тәмамлап өлгерми. 1996 елда Джекки стадион юлын ташлап китә һәм үз көчен «Richmond Rage» баскетбол уенчысы сыйфатында сынап карый, тик бу нияте бәхетсез булып чыга.

1998 елда ул яңадан җиңел атлетикага әйләнеп кайта, хәтта Изге ихтыяр уеннарындагы җиде көрәш программасында җиңеп тә чыга (6502 очко), бу ярышлардан соң зур спорттан китәчәге турында хәбәр итә. Ләкин 2000 елда Сидней олимпиадасында АКШ командасы составында чыгу өчен сайлап алуны үтми һәм шуның белән карьерасын тәмамлый.

2001 елдан Джекки хәйрия эшмәкәрлеге белән шөгыльләнә, туган шәһәре Ист-Сент-Луиста ул яшь спортчыларны яклаучы үзенең исемендәге фонд булдыра«Kersee, Jackie Joyner» By LaTasha Chaffin URL at 9/2/2008.

 Гаиләсе 
Джеккиның абыйсы Эл Джойнер шулай ук билгеле спортчы — өчле сикерү буенча олимпия чемпионы.1986 елда Джекки үзенең тренеры Бобка кияүгә чыга һәм аның фамилиясен ала: Джекки Джойнер-Керси.

 Казанышлары 

 Дүрт Олимпия уенында һәм дүрт дөнья чемпионатында катнаша.
 Sports Illustrated for Women's басмасы тарафыннан XX гасырның иң яхшы спортчысы дип танылды (2001)
 Җиңел атлетикада өч тапкыр АКШның иң яхшы спортчысы дип танылды / (1986, 1987,1994)Jackie Joyner-Kersee Is Named The 'Top Woman Collegiate Athlete Of The Past 25 Years' URL at 9/2/2008
 Ике тапкыр Джесси Оуэнс бүләге белән АКШның иң яхшы җиңел атлеты буларак бүләкләнә (1986, 1987)

 Спорт сыйфатлары 
Джойнер Джекки төрле яклы спортчы була, җиңел атлетиканың төрле дисциплиналарында югары нәтиҗәләр күрсәтә: горизонталь сикерүдә, каршылыклы йөгерүдә һәм спринтта. Аның 7.49 метр рекорды, Америка хатын-кызлары арасындагы озынлыкка сикерү тарихында әлеге көндә дә икенче нәтиҗә булып тора.

Шәхси рекордлары
дисциплиналарынәтиҗәурындата200 м22.30Индианаполис15-Jul-1988800 м2:08.51Seul24-Sep-1988100 метр каршылыклар белән12.61Сан-хосе (АКШ)28-May-1988400 метрлык каршылыклар белән56.7Нью-Йорк22-May-1993Биеклеккә сикерү1.93Индианаполис15-Jul-1987Озынлыкка сикерү7.49Сестриер31-Jul-1994Ядрә этәрү7.49Нью-Йорк22-May-1994Ядрә этәрү16.00Рим31-Aug-1987Сөңге ату50.08Индианаполис16-Jul-1988Җиде көрәш (дөнья рекорды)7291Сеул24-Sep-1988

 Искәрмәләр 

 Сылтамалар 

 Joyner-Jackie profile IAAF Kersee
Төркем:Әлифба буенча шәхесләр
Төркем:Википедия:Замандашлар биографиясе
Төркем:1962 елда туганнар
Төркем:3 март көнне туганнар
Төркем:Страницы с непроверенными переводами